Na temelju članka 86. Zakona o prostornom uređenju („Narodne novine“, broj 153/13 – u daljnjem tekstu Zakon) i članka 34. Statuta Općine Ružić („Službeni vjesnik Šibensko- kninske županije“, broj 08/09 i 04/13), Općinsko vijeće Općine Ružić na 15. sjednici održanoj 14. studenog 2015. godine, donijelo je

**ODLUKU**

**o izradi usklađenja Prostornog plana uređenja Općine Ružić**

**sa Zakonom o prostornom uređenju**

1. **OPĆE ODREDBE**

**Članak 1.**

Donosi se Odluka o izradi usklađenja Prostornog plana uređenja Općine Ružić sa Zakonom o prostornom uređenju.

1. **PRAVNA OSNOVA ZA IZRADU I DONOŠENJE PROSTORNOG PLANA**

**Članak 2.**

Izrada i donošenje usklađenja Prostornog plana uređenja Općine Ružić temelji se na odredbama članka 201., a sukladno člancima od 86. do 113. Zakona o prostornom uređenju.

1. **RAZLOZI DONOŠENJA PLANA**

**Članak 3.**

Donošenjem novog Zakona o prostornom uređenju pokazala se potreba za usklađenjem prostornog plana, a posebice odredbama članka 201. stavka 1. Zakona, kojima su jedinice lokalne samouprave dužne dopuniti prostorni plan na način da odrede neuređene dijelove građevinskih područja i izgrađene dijelove tih područja planirane za urbanu preobrazbu.

1. **OBUHVAT PROSTORNOG PLANA**

**Članak 4.**

Obuhvat usklađenja Plana su postojeća građevinska područja određena važećim Prostornim planom.

1. **SAŽETA OCJENA STANJA U OBUHVATU PROSTORNOG PLANA**

**Članak 5.**

Temeljem Zakona o prostornom uređenju određeno je da se neuređeni dio građevinskog područja smatra neizgrađeni dio građevinskog područja određen prostornim planom na kojemu nije izgrađena planirana osnovna infrastruktura (prometna površina preko koje se osigurava pristup do građevne čestice, odnosno zgrade, javno parkiralište, građevine za odvodnju otpadnih voda i niskonaponska elektroenergetska mreža).

1. **CILJEVI I PROGRAMSKA POLAZIŠTA PROSTORNOG PLANA**

**Članak 6.**

Potrebno je izvršiti preklapanje granice građevinskog područja na katastarskim podlogama (u ACAD-u), sa digitalnim ortofoto podlogama, sve u odgovarajućoj projekciji (HTRS). Nakon preklapanja potrebno je ustanoviti na kojim dijelovima neizgrađenog građevinskog područja nije izgrađena osnovna infrastruktura, te takvo područje označiti kao neuređeno.

1. **POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA U SKLADU S KOJIMA SE UTVRĐUJU ZAHTJEVI ZA IZRADU PROSTORNIH PLANOVA**

**Članak 7.**

Za izradu prostornog plana koristiti će se postojeći važeći Prostorni plan.

1. **NAČIN PRIBAVLJANJA STRUČNIH RJEŠENJA PROSTORNOG PLANA**

**Članak 8.**

Usklađenje prostornog plana izradit će URBOS, biro za prostorno planiranje urbanizam i zaštitu okoliša, d.o.o..

1. **POPIS JAVNOPRAVNIH TIJELA ODREĐENIH POSEBNIM PROPISIMA KOJA DAJU ZAHTJEVE ZA IZRADU PLANA TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI PLANA**

**Članak 9.**

Kako se isključivo radi o usklađenju Prostornog plana sa Zakonom, nema potrebe za sudjelovanjem javnopravnih tijela.

1. **PLANIRANI ROK ZA IZRADU PROSTORNOG PLANA, ODNOSNO NJEGOVIH POJEDINIH FAZA I ROK ZA PRIPREMU ZAHTJEVA ZA IZRADU PLANA**

**Članak 10.**

Utvrđuju se rokovi trajanja postupka izrade i donošenja usklađenja Prostornog plana po fazama, kako slijedi:

* Izrada prijedloga plana: 30 dana od dostave ove Odluke
* Izrada konačnog prijedloga plana: 15 dana od Zaključka Općinskog načelnika o utvrđivanju Konačnog prijedloga na temelju Nacrta.

Temeljem Zakona, članka 94. stavka 3. za usklađenje Prostornog plana s navedenim Zakonom ne provodi se postupak javne rasprave.

1. **IZVORI FINANCIRANJA PLANA**

**Članak 11.**

Izrada prostornog plana financira se iz sredstava Proračuna Općine Ružić.

1. **ZAVRŠNE ODREDBE**

**Članak 12.**

Ova Odluka stupa na snagu osmog dana od dana objave u „Službenom vjesniku Šibensko-kninske županije“.

PREDSJEDNIK OPĆINSKOG VIJEĆA

DAMIR PRNJAK

KLASA: 350-02/15-01/3

URBROJ: 2182/08-15-1

Gradac, 14. studenog 2015. godine